ผู้บัญชาการทหารสูงสุด นำ 3 เหล่าทัพ ฝึกซ้อมริ้วขบวนพยุหยาตราสถลมารคเสด็จเลียบพระนครรอบสุดท้าย ก่อนลงพื้นที่จริง เพื่อเตรียมพร้อมในการพระราชพิธีบรมราชาภิเษก
พลเอก พรพิพัฒน์ เบญญศรี  ผู้บัญชาการทหารสูงสุด  ระบุภายหลัง การนำผู้บัญชาการทั้ง 3 เหล่าทัพ ตรวจการฝึกซ้อมริ้วขบวนพยุหยาตราสถลมารคเสด็จเลียบพระนคร (พะ-ยุ-หะ-ยาด-ตรา-สะ-ถน-ละ-มาก-สะ-เด็ด-เลียบ-พะ-นะ-คอน)  ในการพระราชพิธีบรมราชาภิเษก ที่ลานอเนกประสงค์ กรมทหารราบที่ 11 กรมทหารมหาดเล็กราชวัลลภ รักษาพระองค์บางเขนว่า การฝึกซ้อมริ้วขบวนในครั้งนี้ เป็นการฝึกซ้อมริ้วขบวนที่ 3 ในพื้นที่จำลองเป็นรอบสุดท้าย ก่อนลงพื้นที่ฝึกซ้อมริ้วขบวนในพื้นที่จริง ในวันที่ 17 ,21 , และ 28 เมษายนนี้ โดยจะเก็บรายละเอียดและข้อบกพร่องทั้งหมด แบ่งเป็นการฝึกซ้อมเพื่อทดสอบระบบการควบคุมวิทยุและการสื่อสารของวิทยุสั่งการ /ทดสอบผู้ควบคุมในการควบคุมระยะการก้าวเดิน /กำหนดจุดรอดซุ้มประตู /การเลี้ยวเข้าทางแคป ราบเนิน ราบเอียง /และเปลี่ยนคนแบกหามพระราชณยาน ซึ่งโดยภาพรวมการซักซ้อมเป็นไปด้วยความเรียบร้อย          สำหรับด้านการรักษาความปลอดภัยนั้น ได้สั่งการให้หน่วยงานที่เกี่ยวข้องทำการตรวจเส้นทางการเดินขบวนฯ เพื่อเตรียมการรักษาความปลอดภัย อีกทั้ง ได้เตรียมพร้อมหน่วยงานให้รับมือกับสถานการณ์ข่าวที่อาจจะส่งผลกระทบเกี่ยวกับพระราชพิธีไว้แล้ว// เสียง //นอกจากนี้ ผู้บัญชาการทหารสูงสุดกล่าวต่อว่า พร้อมขอความร่วมมือจากประชาชนในการให้ข้อมูล ข่าวสารต่างๆที่เป็นประโยชน์ในช่วงระยะเวลาดังกล่าว ก็ขอให้แจ้งในส่วนของข้าราชการได้